VAK OY LEHDISTÖTIEDOTE 4.12.2019

**Tuomas Vasama VAK:n johtoryhmään**

**Tuotantotalouden DI, eMBA Tuomas Vasama (42) on nimitetty VAK Oy:n talous- ja hankintajohtajaksi sekä konsernin johtoryhmän jäseneksi 20.1.2020 alkaen. Vasaman vastuualueena on talous, ICT ja materiaalihallinto.**

Tuomas Vasama siirtyy VAK:lle Auramarine Oy:n varatoimitusjohtajan toimesta, jossa hän on vastannut vuodesta 2016 lähtien muun muassa yhtiön taloudesta ja strategiasta. Tätä ennen Vasama on toiminut Auramarinen emoyhtiössä Hollmingilla sekä Auramarinessa vuodesta 2008 lähtien tietohallinto-, liiketoiminta- ja talousjohtajan tehtävissä.

- Olen todella tyytyväinen, että saamme Vasaman vahvistamaan johtoryhmäämme. Tuomaksella on vahvaa liikkeenjohdon osaamista ja kansainvälistä kokemusta niin strategian suunnittelusta, ICT:stä kuin ostotoiminnastakin, iloitsee VAK Oy:n toimitusjohtaja Ilpo Korhonen.

- VAK Oy on yksi Varsinais-Suomen suuryrityksistä ja oman toimialansa markkinajohtaja. Hyppään innolla mukaan kehittämään yhtiön liiketoimintaa, joka on hyvässä kasvuvauhdissa, kertoo Vasama.

Tuomas Vasama raportoi tulevassa tehtävässään toimitusjohtaja Ilpo Korhoselle.

**Kuva** Tuomas Vasamasta on noudettavissa aineistopankista <https://vak.fi/wp-content/uploads/2019/12/tuomas-vasama.jpg>

**Lisätietoja**Toimitusjohtaja Ilpo Korhonen, VAK Oy, puh. 040 457 1648, ilpo.korhonen@vak.fi
Talous- ja hankintajohtaja Tuomas Vasama, puh. 0400 366 299, tuomas.vasama@gmail.com

 *VAK Oy on yksi Pohjoismaiden merkittävimmistä kuorma-autoliikenteen kaluston valmistajista. Suomessa yritys on eristettyjen kuormatilojen ja perävaunujen valmistuksen markkinajohtaja. Konsernin palveluksessa on kaikkiaan yli 500 henkilöä ja vuoden 2018 liikevaihto oli 76,5 miljoonaa euroa. Vahdolla sijaitsevan tehtaan lisäksi yrityksellä on koko maan kattavat VAK-huoltopalvelupisteet kahdeksalla paikkakunnalla. Pohjoismaista kasvua hakevaan yritykseen kuuluu myös Ruotsissa toimiva myyntiyhtiö VAK Sverige Ab.*